《区民部熊孝廉赵山人雨后同集旅寓》
明代·李孙宸

雨过庭前长绿苔，青尊旬日未曾开。偶逢南国高人集，便挟西山爽气来。

懒性自知难和世，宦情真冷不然灰。周南留滞吾今似，深愧龙门一代才。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。